recursal/SuperWikiNEXT-32B huggingface dataset:
இரண்டாம் ருத்திரசிம்மனின் நாணாயம்
**Page Module:Location map/styles.css has no content.**

இரண்டாம் ருத்திரசிம்மன் is located in இந்தியாவிதிஷா/ சாஞ்சிவிதிஷா/ சாஞ்சிஏரண்ஏரண்உஜ்ஜைன்உஜ்ஜைன்பரூச்பரூச்தேவ்னி மோரிதேவ்னி மோரிclass=notpageimage| 4-ஆம் நூற்றான்டில் இரண்டாம் ருத்திரசிம்மன் ஆட்சியில் மேற்கு சத்ரபதிகள் இராச்சியம் மேற்கே அரபுக் கடல் முதல் கிழக்கே மத்திய இந்தியாவின் விதிஷா, சாஞ்சி ஏரண் வரை விரிவாக்கம் செய்யப்பட்டது.
**இரண்டாம் ருத்திரசிம்மன்** (**Rudrasimha II**) (304–348) மேற்கு இந்தியா அமைந்த மேற்கு சத்ரபதி இராச்சியத்தின் ஆட்சியாளர் ஆவார். இவர் வெளியிட்ட நாணயங்களில் தம்மை ஜீவதாமனின் மகன் எனக்குறிப்பிட்டுள்ளார்.4-ஆம் நூற்றான்டில் இரண்டாம் ருத்திரசிம்மன் ஆட்சியில் மேற்கு சத்ரபதிகள் இராச்சியம் மேற்கே அரபுக் கடல் முதல் கிழக்கே மத்திய இந்தியாவின் விதிஷா, சாஞ்சி ஏரண் வரை விரிவாக்கம் செய்யப்பட்டது. இரண்டாம் ருத்திரதாமன் பௌத்த சமயத்தை ஆதாரித்தார். மத்திய இந்தியாவின் தற்கால மத்திய பிரதேசத்தில் உள்ள விதிஷா சாஞ்சி, ஏரண் மற்றும் தேவ்னி மோரி பகுதிகளில் பல பௌத்த விகாரைகளும், தூபிகளும் நிறுவினார். அவரது நாணயம் இரண்டாம் யசோதாமன் (317–332) மற்றும் மூன்றாம் ருத்திரதாமன் (332–348)ஆட்சியாளர்களுடன் ஒத்துப்போகிறது, அவர்கள் இரண்டாம் ருத்திரசிம்மனின் ஆட்சிக்குட்பட்ட துணை மன்னர்களாக இருந்திருக்கலாம்.

குஜராத்தின் தேவ்னி மோரி பகுதியில் நடைபெற்ற அகழ்வாய்வுகளில் பௌத்த விகாரைகளும், தூபிகளும், கல்பேழைகளில் மேற்கு சத்ரபதி மன்னர் இரண்டாம் ருத்திரசிம்மனின் நாணயங்களும் கிடைத்துள்ளது.

இதனையும் காண்க
--------------

* நகபானர்
* முதலாம் ருத்திரதாமன்
* இரண்டாம் ருத்திரசேனர்
* மூன்றாம் ருத்திரசிம்மன்
* தேவ்னி மோரி

மேற்கோள்கள்
-----------

1. 1 2  Rapson (1908). *Catalogue of the coins of the Andhra dynasty, the Western Ksatrapas, the Traikutaka dynasty, and the "Bodhi" dynasty*. British Museum. Dept. of Coins and Medals. பக். 170. .
2. ↑  Schastok, Sara L. (1985) (in en). *The Śāmalājī Sculptures and 6th Century Art in Western India*. BRILL. பக். 23-31. பன்னாட்டுத் தரப்புத்தக எண்:9004069410. .
துருவின் அமைப்பும் நிறமும்
**துரு** என்பது இரும்பு துருப்பிடித்தலின் போது உருவாகும் சேர்மம் ஆகும். இரும்பானது நீர் மற்றும் ஒக்சிசனின் நிலவுகையின் போது துரு பிடிக்கும் (கபில நிறம்). சிலவகைத் துருவானது இரும்பு குளோரைட்டுடன் தாக்கமடையும் போது உருவாகும். இது பச்சை நிறத்தில் காணப்படும். துருவானது இரும்பு(மூன்று)ஒக்சைட்டாலும் இரும்பு(மூன்று) ஒக்சைட்-ஐதரொக்சைட்டாலும் ஆனது.

ஏனைய உலோகங்களின் ஒக்சைட்டுகள் அவற்றுக்குக் கீழுள்ள உலோகத்தைப் பாதுகாக்கும். உதாரணமாக செப்பு ஒக்சைட்டு அதன் கீழுள்ள செப்புப் படைகள் ஒக்சியேற்றப்படுவதிலிருந்து பாதுகாக்கும். எனினும் இரும்பின் துருவானது அதற்குக் கீழுள்ள இரும்பின் துரு பிடித்தலை மேலும் விரைவுபடுத்தும். எனவே சரியான காலம் வழங்கப்படின் துரு பிடிக்கும் இரும்பானது முழுமையாக அரிக்கப்பட்டு விடும்.

நன்றாகத் துரு படிந்துள்ள இரும்புச் சங்கிலி

இரசாயனத் தாக்கங்கள்
-------------------

துருப்பிடித்த போல்ட்டு
இரும்புத் துரு உருவாகும் வேதியற் தாக்கமானது அமிலம் அல்லது உப்புக்கள் நிலவுகையில் வேகமாக்கப்படும். சுத்தமான நீர் அல்லது ஈரப்பதமற்ற ஒக்சிசன் மாத்திரம் உள்ள போது இரும்பில் இருந்து துரு உருவாகாது. இரண்டும் உள்ள போது இரும்பு துருப்பிடிக்கும். ஒக்சிசனோடு மாத்திரம் இரும்பு தாக்கமடையும் போது உருவாகும் ஒக்சைட்டுப் படை இரும்பைப் பாதுகாக்கும். எனினும் நீர் மற்றும் ஒக்சிசன் இணைந்து இரும்புடன் தாக்கமடையும் போதே பாதிப்பை ஏற்படுத்தும் துரு உருவாகும்.

துரு உருவாகும் முதற் செயற்பாடாக இரும்பில் இருந்து பெறப்படும் எதிர்மின்னிகள் மூலம் ஒக்சிசன் தாழ்த்தப்படும்:

O2 + 4 *e*− + 2 H2O → 4 OH−
மேலுள்ள தாக்கத்தின் விளைவாக ஐதரொட்சைட் அயன்கள் உருவாவதால் இச்செயற்பாடு அமிலங்களால் மாற்றுவிக்கப்படும். மேலும் பல உலோகங்கள் குறைந்த காரகாடித்தன்மைச் சுட்டெண்இல் (அமிலத் தன்மையில்) அரிமாணம் அடைவனவாகும். இவ்வாறு எதிர்மின்னிகள் வெளியேற்றப்படுவதால் இரும்பு ஒக்சியேற்றப்படும்:

Fe → Fe2+ + 2 *e*−
நீருள்ள போது உருவாகும் பின்வரும் தாக்கமானது துரு உருவாவதில் முக்கிய பங்கு வகிக்கின்றது:

4 Fe2+ + O2 → 4 Fe3+ + 2 O2−
Fe2+ + 2 H2O ⇌  Fe(OH)2 + 2 H+
Fe3+ + 3 H2O ⇌ Fe(OH)3 + 3 H+
எனவே துரு உருவாகும் வேதியல் தாக்கங்களைப் பின்வாறு தொகுக்கலாம்:

Fe(OH)2 ⇌ FeO +  H2O
Fe(OH)3 ⇌ FeO(OH) +  H2O
2 FeO(OH) ⇌ Fe2O3 +  H2O

தடுத்தல்
--------

இரும்பு அன்றாட வாழ்வில் மிக முக்கியமான உலோகம் என்பதால் இரும்பு துருபிடித்தல் தடுக்கப்பட வேண்டிய ஒன்றாகும். எனவே பல்வேறு முறைகள் இதில் பயன்படுத்தப்படுகின்றன.

* துரு பிடிக்காத கலப்புலோகப் பயன்பாடு. எடுத்துக்காட்டாக, துரு பிடிக்கா உருக்கு.
* கல்வனைசுப்படுத்தல்: இரும்பை விட தாக்குதிறன் அதிகமான உலோகத்தை இரும்பு மீது பதித்தல்.
* கதோட்டுப் பாதுகாப்பு
* பூச்சு பூசுதல்
* ஈரப்பதத்தைக் கட்டுப்படுத்தல்

வெளி இணைப்புகள்
---------------

விக்கிமீடியா பொதுவகத்தில்,  
 ***Rust***   
என்பதின் ஊடகங்கள் உள்ளன. 



|  |  |
| --- | --- |
| Search Wiktionary | விக்சனரியில் ***துரு*** என்னும் சொல்லைப் பார்க்கவும். |

* corrosion case studies Analysis of corrosion
* Corrosion Doctors Rusting article
**அகலங்கநல்லுர் செல்லான்டியம்மன் கோயில்** தமிழ்நாட்டில் திருச்சிராப்பள்ளி மாவட்டம், அகலங்கநல்லுர் என்னும் ஊரில் அமைந்துள்ள அம்மன் கோயிலாகும்.

வரலாறு
------

இக்கோயில் பத்தொன்பதாம் நூற்றாண்டைச் சேர்ந்தது.[]

கோயில் அமைப்பு
--------------

இக்கோயிலில் செல்லாண்டியம்மன் சன்னதியும், விநாயகர், மதுரைவீரன், உச்சடிகருப்பு, பொம்மியமமன், நெல்லையம்மன் உபசன்னதிகளும் உள்ளன. இக்கோயிலில் மொத்தம் இரண்டு கோபுரங்கள் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. வழக்கு நிலுவையில் இருப்பதால் நடைமுறை நிருவாகியால் நிர்வகிக்கப்படுகிறது.

பூசைகள்
-------

இக்கோயிலில் சிவாகம முறைப்படி மூன்று காலப் பூசைகள் நடக்கின்றன. புரட்டாசி மாதம் நவராத்திரி முக்கிய திருவிழாவாக நடைபெறுகிறது. [[தை மாதம்]] பொங்கல் திருவிழாவாக நடைபெறுகிறது.

மேற்கோள்கள்
-----------

|  |  |
| --- | --- |
|  | த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க. |

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
**எடின்சன் இராபர்ட்டோ கவானி கோமெசு** (*Edinson Roberto Cavani Gómez*, எசுப்பானிய ஒலிப்பு: [ˈeðinsoŋ kaˈβani]; பிறப்பு 14 பெப்ரவரி 1987) உருகுவை நாட்டுத் தொழில்முறை கால்பந்தாட்ட வீரர். இவர் பாரிசு செயின்ட்-செர்மைன் கழக அணியிலும் உருகுவை தேசிய காற்பந்து அணியிலும் முன்கள தாக்குநராக விளையாடுகிறார்.

கவானி தனது காற்பந்தாட்ட வாழ்வை மொன்டிவிடீயோவிலுள்ள டானுபியோ கழகத்தில் தொடங்கினார். இரண்டாண்டுகள் இங்கு விளையாடிய பிறகு 2007இல் இத்தாலிய பலெர்மோ அணிக்கு மாறினார். இந்த அணிக்கு நான்கு பருவங்களுக்கு ஆடினார்; அச்சமயம் 109 ஆட்டங்களில் 34 கோல்கள் எடுத்தார். 2010இல் கவானி நபோலி கழகத்திற்கு ஒப்பந்தம் செய்யப்பட்டார். 2011–12 பருவத்தில் தனது முதல் விருதாக *இத்தாலியக் கோப்பை*யை (Coppa Italia) வென்றார். ஐந்து கோல்கள் எடுத்த இவரே மிகக் கூடிய கோல்களை எடுத்தவரானார். நபோலி அணியில் முதலிரு பருவங்களில் 33 கோல்களும் மூன்றாவது பருவத்தில் 38 கோல்களும் எடுத்துச் சாதனை புரிந்தார். சீரீ ஏ லீக்கில் மிக அதிகமான கோல்களாக 29 கோல்களை அடித்துள்ளார். சூலை 16, 2013இல் கவானி பாரிசு செயின்ட்- செர்மைன் கழகத்தால் €64 மில்லியன் தொகைக்கு எடுக்கப்பட்டார். இது பிரான்சிய கால்பந்தாட்ட வரலாற்றில் மிகவும் உயர்ந்த தொகையாகும். சனவரி 2018இல் இக்கழகத்தில் 157 கோல்களை அடித்து சாதனை ஏற்படுத்தினார். இந்தக் கழகத்திற்கு நான்கு லீக் 1 பட்டங்களையும் 5 கூப் டெலா லீக் பட்டங்களையும் நான்கு கூப் டெலா பிரான்சு பட்டங்களையும் பெற்றுத் தந்துள்ளார். 2016–17 பருவத்தின் சிறந்த லீக் 1 ஆட்டநாயகனாக தேர்ந்தெடுக்கப்பட்டுள்ளார்.

கவானி பன்னாட்டுப் போட்டிகளில் உருகுவை அணியில் விளையாடுகின்றார். பன்னாட்டு ஆட்டங்களில் தமது முதல் கோலை பெப்ரவரி 6, 2008இல் கொலம்பியாவிற்கு எதிராக அடித்தார். இதன் பிறகு உருகுவைக்காக 105 முறை ஆடி 45 கோல்களை அடித்துள்ளார். இது உருகுவையின் அணியில் லூயிசு சுவாரெசுக்கு அடுத்த நிலையாகும். இதுவரை ஆறு முதன்மை போட்டிகளில் பங்கேற்றுள்ளார்: the 2010 உலகக்கோப்பை காற்பந்து, 2011 கோப்பா அமெரிக்கா, 2013 பீபா கூட்டமைப்பு கோப்பை, 2014 உலகக் கோப்பை, 2015 கோப்பா அமெரிக்கா மற்றும் கோப்பா அமெரிக்கா நூறாண்டுகள் போட்டி. 2010 உலகக்கோப்பையில் இவரெடுத்த கோலினால் உருகுவை நான்காமிடத்தை எட்டியது. 2011இல் 15ஆவது கோப்பா அமெரிக்கா பட்டத்தை வென்று சாதனை புரிந்த உருகுவை அணியில் பங்கேற்றார். 2018 உலகக்கோப்பை தகுதிச்சுற்றில் 11 கோல்கள் எடுத்து மிக உயர்ந்த கோல்களை அடித்த வீரரானார்.

மேற்கோள்கள்
-----------

1. ↑  "Edinson Roberto CAVANI GOMEZ". SSC Napoli. 29 August 2012 அன்று மூலம் பரணிடப்பட்டது. 14 February 2013 அன்று பார்க்கப்பட்டது.
2. ↑  "2018 FIFA World Cup: List of players" (PDF). FIFA. 18 June 2018. p. 32. 12 ஆகஸ்ட் 2018 அன்று மூலம் (PDF) பரணிடப்பட்டது. 1 ஜூலை 2018 அன்று பார்க்கப்பட்டது.
3. ↑  <"Archived copy". 19 July 2013 அன்று மூலம் பரணிடப்பட்டது. 16 July 2013 அன்று பார்க்கப்பட்டது.CS1 maint: archived copy as title (link)>
4. ↑  "Edinson CAVANI". *Ligue 1*.. பார்த்த நாள்: 31 May 2015.
5. ↑  "Cavani and Mbappe win top Ligue 1 awards". ESPN. .

வெளி இணைப்புகள்
---------------

விக்கிமீடியா பொதுவகத்தில்,  
 ***எடின்சன் கவானி***   
என்பதின் ஊடகங்கள் உள்ளன. 

* எடின்சன் கவானி – அலுவல்முறை வலைத்தளம்
* Edinson Cavani பரணிடப்பட்டது 2018-10-16 at the வந்தவழி இயந்திரம் – Napoli official profile
* எடின்சன் கவானி பன்னாட்டுக் காற்பந்துச் சங்கங்களின் கூட்டமைப்பு விளையாட்டு பதிவு
* எடின்சன் கவானி career stats at Soccerbase
|  |
| --- |
|  |
| **தமிழியல்** |
| தமிழ் |
| மலையாளத் தமிழியல் |
| ஆங்கிலத் தமிழியல் |
| சிங்களத் தமிழியல் |
| சமசுகிருத தமிழியல் |
| கன்னடத் தமிழியல் |
| தெலுங்குத் தமிழியல் |
| துளு தமிழியல் |
| வங்காளத் தமிழியல் |
| மராத்திய தமிழியல் |
| இந்தித் தமிழியல் |
| பர்மியத் தமிழியல் |
| சீனத் தமிழியல் |
| அரபுத் தமிழியல் |
| மலாய் தமிழியல் |
| தாய் தமிழியல் |
| உருசியத் தமிழியல் |
| சப்பானியத் தமிழியல் |
| கொரியத் தமிழியல் |
| செர்மானியத் தமிழியல் |
| பிரெஞ்சுத் தமிழியல் |
| டச்சுத் தமிழியல் |
| போத்துக்கீசத் தமிழியல் |
| சுவீடிசு தமிழியல் |
| பாளித் தமிழியல் |
| பிராகிருதத் தமிழியல் |
| பிராமித் தமிழியல் |
| பாரசீகத் தமிழியல் |
| உருதுத் தமிழியல் |
| எபிரேயத் தமிழியல் |
| தொகு |

தமிழ் போன்று முக்கிய திராவிட மொழிகளின் ஒன்றாகிய கன்னட மொழிக்கும், தமிழ்நாட்டுக்கு ஓர் எல்லை மாநிலமான கர்நாடகத்தில் வசிக்கும் கர்நாடகர்களுக்கும் இருக்கும் தொன்மையான நெருக்கமான மொழி, பண்பாட்டு, அரசியல், பொருளாதார தொடர்புகளையும் பரிமாறுதல்களையும் ஆயும் இயல் **கன்னடத் தமிழியல்** ஆகும். 

  

தமிழ் மற்றும் கன்னடம் இரண்டுக்கும் திராவிட மொழி என்ற அடிப்படையில் மிக நெருங்கிய ஒற்றுமை உண்டு
தமிழில் வழக்கில் இல்லாத பல பழங்காலத்தை சேர்ந்த பல சொற்கள் இன்னும் கன்னடத்தில் பேச்சு மொழியாக இருப்பதைக் காணலாம் உதாரணத்திற்கு 
ஆந்தை(கூகை) கன்னடத்தில் கூபே, 
அங்காடி(கடை) கன்னடத்தில் அங்காடி,
அழை (கரை) கன்னடத்தில் கரை,
குளிர் (தண்) கன்னடத்தில் தண்,
கிணறு (வாவி) கன்னடத்தில் (B)பாவி,
காது (செவி) கன்னடத்தில் கிவி,
எழுது (வரை) கன்னடத்தில் (B)பரை,
படி (ஓது) கன்னடத்தில் ஓது,
பயம் (அஞ்சுவது) கன்னடத்தில் அஞ்சு,
உடல் (மெய்) கன்னடத்தில் மெய்,
சோறு (அன்னம்) கன்னடத்தில் அன்னம்,

இவற்றையும் பார்க்க
------------------

* கன்னட எழுத்துக்கள்
***ஜக்கானா*** (*Jacana*) என்பது அமெரிக்காவின் இரண்டு தாழைக்கோழிகளை (வடக்கு ஜக்கானா, ஜக்கானா இசுபினோசா) மற்றும் தாமரைக் கோழி *ஜக்கானா, ஜக்கானா ஜக்கானா*வினை உள்ளடக்கிய பறவைப் பேரினமாகும்.

அமெரிக்கச் சிற்றினங்கள் ஒன்றுக்கொன்று மிகவும் ஒத்தவை: சுமார் 22 cm (8.7 அங்) நீளமான, நீண்ட கழுத்து மற்றும் மிகவும் நீளமான மஞ்சள் அலகுகளுடன் காணப்படும். முதிர்வடைந்த கோழிகள் கருப்பு மற்றும் செம்-பழுப்பு நிறத்தில் இருக்கும். வெளிர் மஞ்சள்-பச்சை பறக்கும் இறகுகள் பறவை பறக்கும் போது தெளிவாக வேறுபடுகின்றன. இவற்றின் கால்கள் நீளமாகவும், சாம்பல் நிறமாகவும் இருக்கும். மேலும் அனைத்து தாழைக்கோழிகளைப் போலவே, இவற்றின் கால்விரல்கள் நீராம்பலின் படர்ந்த இலை பட்டைகளைக் கொண்டுள்ளன. இதன் மூலம் நீர்வாழ் தாவரங்களின் மீது எளிதாக நடக்கின்றன. இவை முன்பக்கக் கவசங்கள் (நாமக்கோழி போன்றவை) மற்றும் தாடைகளைக் கொண்டுள்ளன. இவற்றில் உள்ள வேறுபாடுகள் சிற்றினங்களுக்கு இடையிலான மிகவும் குறிப்பிடத்தக்க வேறுபாடுகளாகும். இளம் பறவைகளின் மேலே பழுப்பு நிறத்திலும் கீழே வெள்ளை நிறத்திலும், கண்ணுக்கு மேலே ஒரு வெள்ளை குஞ்சப் பட்டையும் அதன் பின்னால் ஒரு இருண்ட பட்டையும் இருக்கும். அடர் நிறங்கள் வடபகுதியை விட இளம் தாழைக்கோழி ஓரளவு கருமையாக இருக்கும்.

இந்தச் சிற்றினங்கள் ஒன்றாக அமெரிக்க வெப்பமண்டல மற்றும் துணை வெப்பமண்டலங்களில் உள்ள சதுப்புநிலங்களில் வாழ்கின்றன. வடக்கு ஜக்கானாவின் வரம்பு மேற்கு பனாமாவில் உள்ள தாழைக்கோழி வரம்பில் சந்திக்கிறது.

மற்ற தாழைக்கோழிகளைப் போலவே, ஆண் கூடு கட்டி, முட்டைகளை அடைகாத்து, குஞ்சுகளைப் பேணிப் பாதுகாக்கும். இந்த இரண்டு சிற்றினங்களும் பலகணவர் மணம் கொண்டவை. சில சூழ்நிலைகளில், நான்கு முட்டைகள் வரை தனித்தனி தொகுதியாக இடுகின்றன.

1760ஆம் ஆண்டில் பிரெஞ்சு விலங்கியல் வல்லுநர் *மாதுரின்* ஜாக் பிரிசன் என்பவரால் *ஜக்கானா* பேரினமானது *ஜக்கானா ஜக்கானா* மாதிரி இனமாக அறிமுகப்படுத்தப்பட்டது. *ஜக்கானா*வின் சொற்பிறப்பியல் மற்றும் உச்சரிப்புக்கு, ஜக்கான குடும்பக் கட்டுரையைப் பார்க்கவும்.

மேற்கோள்கள்
-----------

1. ↑  Gill, Frank; Donsker, David, eds. (2019). "Buttonquail, plovers, seedsnipe, sandpipers". *World Bird List Version 9.1*. International Ornithologists' Union. 21 December 2018 அன்று மூலம் பரணிடப்பட்டது. 3 April 2019 அன்று பார்க்கப்பட்டது.
2. 1 2 3  Ridgely, Robert S.; Gwynne, John A. Jr. (1992), *A Guide to the Birds of Panama with Costa Rica, Nicaragua, and Honduras* (Second ed.), Princeton University Press, p. 132, ISBN 0-691-08529-3, 2009-08-14 அன்று பார்க்கப்பட்டது
3. ↑  Lack, Peter; Richford, Andrew S. (2003), "Jacanas", in Perrins, Christopher (ed.), *The Firefly Encyclopedia of Birds*, Firefly Books, pp. 244–245, ISBN 1-55297-777-3
4. ↑  Mathurin Jacques Brisson (1760) (in French, Latin). *Ornithologie, ou, Méthode Contenant la Division des Oiseaux en Ordres, Sections, Genres, Especes & leurs Variétés*. Paris: Jean-Baptiste Bauche. Vol. 1, p. 48, Vol. 5, p. 121.
5. ↑   *Check-list of Birds of the World*. Cambridge, Massachusetts: Harvard University Press. 1934.

வெளி இணைப்புகள்
---------------

* ITIS தரநிலை அறிக்கை பக்கம்: Jacana

|  |  |
| --- | --- |
| உயிரின வகைப்பாட்டுஇனங்காட்டிகள் | 
* விக்கித்தரவு: Q1768434
* விக்கியினங்கள்: Jacana
* BOLD: 3206
* EoL: 78277
* பாசில்வொர்க்சு: 39580
* GBIF: 2481845
* iNaturalist: 4577
* IRMNG: 1443661
* ITIS: 176448
* என்.சி.பி.ஐ: 54507
* WoRMS: 415520

 |
**பிராங்க் எர்பெர்ட்** ( Franklin Patrick Herbert, Jr 8 அக்டோபர் 1920–11 பிப்பிரவரி 1986) அமெரிக்க அறிவியல் புனைவு கதை எழுத்தாளர் ஆவார். டியூன் என்னும் புகழ் வாய்ந்த படைப்பின் மூலமாக இவர் பிரபலம் அடைந்தார். பிராங்க் எர்பெர்ட் செய்தித் தாள் எழுத்தாளராகவும் புகைப்படக்காரராகவும் சிறுகதை எழுத்தாளராகவும் நூல் விமர்சகராகவும் சூழலியல் ஆலோசகராகவும் விரிவுரையாளராகவும் இருந்தார்.

1962 இல் வெளிவந்த நூலான டியூன் மிக அதிகம் பேரால் பாதிக்கப்பட்ட அறிவியல் புனைவு கதைப் புத்தகம் ஆகும்.

இளமைக்காலம்
-----------

வாசிங்டனில் பிறந்த பிராங்க்ளின் எர்பர்ட் குடும்பத்தில் நிலவிய வறுமையின் காரணமாக தம் மாமாவுடன் ஓரிகான் மாநிலத்தில் உள்ள சேலம் என்ற பகுதிக்குக் குடி பெயர்ந்தார். அங்கேயே ஒரு பள்ளியில் கல்வி கற்றார். இரண்டாம் உலகப் போரின்போது அமெரிக்கக் கப்பல் படையில் புகைப்படப் பத்திரிகையாளராக இணைந்தார். போர் முடிந்த பின்னர் அவரும் அவருடைய மனைவியும் கலிபோர்னியாவில் சாண்டா ரோசா டெமோகிராட் என்ற செய்தித்தாளில் பணியில் சேர்ந்தார்கள்.
வாசிங்டன் பல்கலைக்கழகத்தில் சேர்ந்து படிக்கத் தொடங்கினார். ஆனால் பட்டம் பெறாமல் படிப்பை இடையிலேயே விட்டுவிட்டார். இவருக்கு சென் பவுத்தத்தில் நாட்டம் ஏற்பட்டது.

மேற்கோள்
--------


1. ↑  "SCI FI Channel Auction to Benefit Reading Is Fundamental". PNNonline.org (Internet Archive). March 18, 2003. September 28, 2007 அன்று மூலம் பரணிடப்பட்டது. September 28, 2007 அன்று பார்க்கப்பட்டது. Since its debut in 1965, Frank Herbert's *Dune* has sold over 12 million copies worldwide, making it the best-selling science fiction novel of all time ... Frank Herbert's *Dune* saga is one of the greatest 20th Century contributions to literature.
2. ↑  Irene Slattery had been a former student
of Jung's in Zurich. See Touponce, William F. (1988), Frank Herbert, Boston, Massachusetts: Twayne Publishers imprint, G. K. Hall & Co, ISBN 0-8057-7514-5 (p. 9-10).
1335 இல் ஆசியா
**துருக்கிய-மங்கோலியம்** அல்லது **துருக்கிய-மங்கோலிய கலாச்சாரம்** என்பது ஆசியாவில் 14ம் நூற்றாண்டின் போது தங்க நாடோடிக் கூட்டம் மற்றும் சகதை கானேடு ஆகிய அரசுகளின் ஆளும் வர்க்கத்தினர் இடையே வளர்ந்த இன கலாச்சார தொகுப்பு ஆகும்.

இந்த கானேடுகளின் ஆட்சி செய்த மங்கோலிய ஆளும் வர்க்கத்தினர் அவர்கள் வென்று ஆட்சி செய்த துருக்கிய மக்களுடன் இறுதியாக ஒன்றினர். இவ்வாறாக அவர்கள் *துருக்கிய-மங்கோலியர்* என்று அழைக்கப்பட்டனர். இந்த ஆளும் வர்க்கத்தினர் படிப்படியாக இஸ்லாம் மதம் (முந்தைய மதங்களான தெங்கிரி மதம் போன்றவற்றிலிருந்து) மற்றும் துருக்கிய மொழிகளை ஏற்றுக்கொண்டனர். அதே நேரத்தில் மங்கோலிய அரசியல் மற்றும் நீதி அமைப்புகளை அப்படியே தொடர்ந்தனர்.

துருக்கிய-மங்கோலியர்கள் மங்கோலிய கானேடுகளின் வீழ்ச்சிக்கு பிறகு அதன் வழியில் பல்வேறு அரசுகளை நிறுவினர். உதாரணமாக நடு ஆசியாவில் தங்க நாடோடிக் கூட்டம் மற்றும் தைமூரிய பேரரசுகளை பின் தொடர்ந்த தாதர் கானேடுகளை கூறலாம்.

உசாத்துணை
---------

1. ↑  Beatrice Forbes Manz (1989). *The Rise and Rule of Tamerlane*. கேம்பிறிட்ஜ் பல்கலைக்கழகப் பதிப்பகம். பக். 6–9. பன்னாட்டுத் தரப்புத்தக எண்:978-0-521-34595-8.
**கன்சிராம்** (Kanshi Ram) (15 மார்ச் 1934 – 9 அக்டோபர் 2006) இந்திய அரசியல்வாதியாகவும், சமூகச் சீர்திருத்தவாதியுமாக இருந்தவர். தலித் மக்களின் மேம்பாட்டிற்காக, அரசியல் ரீதியாகத் தலித்துகளை ஓன்று திரட்டப் பாடுபட்டவர். கன்சிராம் பாதுகாப்புத் தளவாட உற்பத்தித் துறையில் அறிவியல் உதவியாளராகப் பணிபுரிந்தவர். 1984 ஆம் ஆண்டு, அம்பேத்கர் கொள்கையை அடிப்படையாகக் கொண்டு ஆதிதிராவிடர் மற்றும் ஒடுக்கப்பட்ட சமூகத்தின் கட்சியான பகுசன் சமாச் கட்சியினைத் துவங்கினார். இவருடைய வழிவந்த மாயாவதி நான்கு முறை உத்தரப்பிரதேச முதல்வர் பொறுப்பு வகித்தவர் என்பது குறிப்பிடத்தக்கது. கன்சிராம், தன்னுடைய 72 ஆவது வயதில் காலமானார்.

கன்சிராம் அம்பேத்கரின் ஐம்பதாவது நினைவு நாளான அக்டோபர் 14 ஆம் நாளன்று சமயத்தைத் தழுவ இருந்தார் ஆனால் அதற்கு சில நாட்களுக்கு முன்பே அக்டோபர் 9 அன்று இறந்தார். ஆனால் அவரின் இறுதிச் சடங்குகள் பௌத்த சமயத்தின் படி நடந்தன.

மேற்கோள்கள்
-----------

1. ↑  "Kanshiram was born in Pirthipur Bunga village, Khawaspur, Ropar district, on 15 March 1934, to Bishan Kaur and Hari Singh.". .
2. ↑  "Mayawati claims Kanshi Ram's legacy". ரீடிப். திசம்பர் 29, 2016 அன்று பார்க்கப்பட்டது.
**தமிழ் சினிமா உலகம்**, தமிழ்த் திரைப்படங்கள் பேசும் படங்களாக வெளிவர ஆரம்பித்த 1931 ஆம் ஆண்டிலிருந்து வெளிவந்த இந்திய தமிழ்த் திரைப்படங்களின் விபரங்கள் அடங்கிய ஒரு ஆவண, தொகுப்பு நூலாகும். நூலின் ஆசிரியர் திருப்பூர் அகிலா விஜயகுமார். இதன் முதல் தொகுதி வெளிவந்துள்ளது. இரண்டாவது தொகுதிக்கான பணிகள் ஆசிரியரால் மேற்கொள்ளப்பட்டுள்ளன.

தொகுதி 1
--------

*தமிழ் சினிமா உலகம் தொகுதி - 1* சென்னை 108, மணிவாசகர் பதிப்பகத்தால் 2019 மார்ச் மாதத்தில் முதல் பதிப்பு வெளியிடப்பட்டுள்ளது. 

528 பக்கங்கள் கொண்ட இந்த நூலில் 1931 ஆம் ஆண்டு தொடக்கம் 1940 ஆம் ஆண்டு வரை வெளியான இந்திய தமிழ்த் திரைப்படங்களின் விபரங்கள் கொடுக்கப்பட்டுள்ளன.

* படத்தின் பெயர்
* வெளியான தேதி
* படத்தின் நீளம்
* தயாரிப்பு நிறுவனம்
* தயாரிப்பாளர்
* இயக்குநர்
* கதை, வசன ஆசிரியர்கள்
* நடிகர்கள்
* நடிகைகள்
* பாடலாசிரியர்கள்
* இசையமைப்பாளர்கள்

ஆகிய விபரங்கள் நூலில் உள்ளன.

அத்துடன் படத்தில் இடம்பெற்ற பாடல்களின் முதலடி, ராகம், தாளம், பாடியவர்/நடித்தவர் பெயர் ஆகியவை பட்டியலிடப்பட்டு வெளியிடப்பட்டுள்ளன.

பிற அம்சங்கள்
படங்கள் பற்றிய விபரங்களோடு கட்டுரைகள், மேலதிகத் தகவல்கள் ஆகியனவும் நூலில் அடங்கியுள்ளன.
பேசும் படங்கள் வரத் தொடங்கிய காலத்தில் காட்சி படமாக்கும் போதே நடிகர்கள் வசனம் பேச வேண்டும், பாடல்கள் பாடவேண்டும். அது அப்படியே ஒலிப்பதிவாகும். ஆகவே படம் பார்க்கும்போது மட்டுமே பாடல்களைக் கேட்க முடியும். ஆனால் சில இசைத்தட்டு நிறுவனங்கள் பாடகர்களை மீண்டும் பாடவைத்து ஒலிப்பதிவு செய்து இசைத்தட்டுகளாக வெளியிட்டன. அவ்வாறு வெளியான இசைத்தட்டுகள் பற்றிய விபரங்கள் தனியாகக் கொடுக்கப்பட்டுள்ளன.

சில திரைப்படங்கள் ஒரே தலைப்பில் வெவ்வேறு நிறுவனங்களால் தயாரிக்கப்பட்டு வெளிவந்தன. அவ்வாறு ஒரே பெயரில் வெளியான வெவ்வேறு படங்கள் பற்றிய விபரங்களும் கொடுக்கப்பட்டுள்ளன.
அதே போன்று ஒரே கதையை வெவ்வேறு நிறுவனங்கள் ஒரே பெயரில் அல்லது வேறு பெயர்களில் தயாரித்து வெளியிட்டன. அவற்றின் விபரமும் நூலில் உள்ளது.

அக்காலத்தில் சங்கத் தமிழ் நூல்கள், இதிகாசங்கள், புராணங்கள் என்பவற்றிலிருந்து கதைகள் எடுக்கப்பட்டு படமாக்கப்பட்டன. அவ்வாறு இராமாயணம், மகாபாரதம், புராணங்கள், பாகவதம், பக்த விஜயம், ராஜா-ராணி, பரம்பரைக்கதைகள், புதினங்கள் என்ற தலைப்புகளின் கீழ் வெளியான திரைப்படங்கள் வகைப்படி பிரித்து பட்டியலிடப்பட்டுள்ளன.

மேற்கோள்கள்
-----------

1. ↑  "Man on a mission to salvage 1930s Tamil songs". *தி டைம்ஸ் ஆஃப் இந்தியா* (ஆங்கிலம்). 15 நவம்பர் 2019. 2019-11-15 அன்று மூலதளத்திலிருந்து பரணிடப்பட்டது எடுக்கப்பட்டது. 15 நவம்பர் 2019 அன்று பார்க்கப்பட்டது.
2. ↑  ஜனனி சம்பத் (17 நவம்பர் 2019). "Music buff documents early years of Tamil cinema, presents rare glimpses". *thefederal.com* (ஆங்கிலம்). 2019-11-18 அன்று மூலதளத்திலிருந்து பரணிடப்பட்டது எடுக்கப்பட்டது. 18 நவம்பர் 2019 அன்று பார்க்கப்பட்டது.

உசாத்துணை
---------

* தமிழ் சினிமா உலகம் (தொகுதி 1) - வெளியீடு: மணிவாசகர் பதிப்பகம், 31 ச்ரிங்கர் தெரு, பாரிமுனை, சென்னை 600108.
**இலங்கையின் இதழியல் வரலாறு** ஆங்கிலேயர் ஆட்சிக்காலத்தை தொடக்கமாய்க் கொண்டது. 1802 ஆம் ஆண்டில் "த கவர்மென்ட் கெசற்" என்ற ஆங்கில வார இதழினை இலங்கையின் ஆள்பதி நிர்வாகம் வெளியிட்டது. அரச அறிவித்தல்கள், அரசு விளம்பரங்களைக் கொண்ட வர்த்தமானிப் பத்திரிகையாகவே இது அமைந்தது.

இலங்கையின் சுதந்திர இதழியல்
---------------------------

கோல்புறூக் சிபார்சுகளில் காணப்பட்ட குறைகளைச் சுட்டிக்காட்டித் தம் அதிருப்தியை வெளிகாட்டும் வகையில் கொழும்பு வாழ் ஆங்கில வர்த்தகர் குழுவியால் 1834 இல் வெளியிடப்பட்ட "Observer and commercial advetiser" எனும் இதழே இலங்கையில் வெளிவந்த முதலாவது சுதந்திர இதழாகும். ஜோர்ச் வின்டர் இதன் முதல் ஆசிரியராயிருந்தார். இவ்விதழே தற்போது லேக் ஹவுஸ் (*Lake House*) நிறுவனத்தால் வெளியிடப்படும் The Ceylon observer, Sunday Obsrver ஆகிய இதழ்களின் முன்னோடி இதழ்களாகும்.

1836 ஆம் ஆண்டு "The Colombo Journal" எனும் ஆங்கில இதழ் ஆள்பதி சேர் ரோபேர்ட் வில்மட் கோட்டலின் அவர்களின் நிருவாகத்தில் அரச அச்சகத்தில் மூலம் வெளியிடப்பட்டது. ஜோர்ச் லீ இதன் ஆசிரியராயிருந்தார். 'ஓப்சேவர்' இதழ் மூலம் அரசுக்கு எதிராக வெளியிடப்பட்ட அதிருப்திக்கு எதிர்க் குரலாக இது வெளிவந்தது. சிறிது காலத்தில் நின்று விட்டது. அதன் தொடர்ச்சி போல ஆள்பதி நிருவாகத்தின் அனுசரனையுடன் 1837 இல் "Ceylon Chronicle" ஆங்கில வார இதழ் வெளிவந்தது. 1838 இல் இதுவும் நின்று போய் விட்டது.

இலங்கையின் சுதேசிய இதழியல்
--------------------------

அமெரிக்க மிஷனரி யாழ்ப்பாணம் மானிப்பாயிலிருந்து 1841 சனவரியில் உதயதாரகை Mornig Star என தமிழ்,ஆங்கிலம் ஆகிய இரு மொழிகளிலும் இரு இதழ்களை வெளியிட்டது. இவையே முதலில் வெளிவந்த சுதேசிய இதழ்களாகக் கொள்ளக்கூடியவை. இவை சமயப் பிரசாரத்தையே நோக்காகக் கொண்டமைந்தன.

1864 இல்ரொபேர்ட் நியூட்டன் 'Lanka Guardian' எனும் ஆங்கில இதழினை கொழும்பிலிருந்து வெளியிட்டார்.1913 இல் சேர்.பொன்.இராமநாதனின் அனுசரனையில் "சிலோனிஸ்" என்ற ஆங்கில இதழ் வெளிவந்தது. 

### சுதேச இதழியல் நிறுவனங்கள்

* 1918 இல் டி.ஆர்.விஜயவர்த்தன "Daily News" நாளிதழை ஆரம்பித்தார். 1923 இல் "Ceylon Observer" நாளிதழையும், தொடர்ந்து "தினமின" சிங்கள நாளிதழையும் விலைக்கு வாங்கினார். அவர் உருவாக்கிய "Associated News papers of Ceylon Limited" நிறுவனமே இலங்கையின் முதலாவது இதழ் வெளியீட்டு நிறுவனமாகும்.

ஆதாரம்
------

அருளானந்தம் க, 'இலங்கையின் இதழியலின் வரவாறும் மதிப்பீடும்'(2003),இலங்கை.
**ஒராய்** (Orai) நகரானது இந்தியாவின் உத்திரப் பிரதேசம் மாநிலத்தில் ஜலாவுன் மாவட்டத்தில் அமைந்துள்ளது. இது ஜலாவுன் மாவட்டதின் தலை நகரம் ஆகும். இது ஓர் நகராட்சியாகும். தேசிய நெடுஞ்சாலை 25-ல் ஜான்சிக்கும் கான்பூருக்கும் நடுவே இந்நகர் அமைந்துள்ளது. இது ஜான்சி கோட்டத்தில் அமைந்துள்ளது.

அமைவிடம்
--------

இந்நகரின் அமைவிடம் 25°59′N 79°28′E﻿ / ﻿25.98°N 79.47°E﻿ / 25.98; 79.47 ஆகும்.

மக்கட்தொகை
----------

2011 ஆம் ஆண்டின் மக்க்ட்தொகை கனக்கெடுப்பின் படி இந்நகரின் மக்கட்தொகை 1,90,625 ஆகும். இதில் ஆண்கள் 1,01,434 பேர், பெண்கள் 89,191 பேர் ஆவர். இந்நகரின் கல்வியறிவு 83.35% ஆகும்.

சமயம்
-----

ஒராய் நகர மக்களின் மத விவரங்கள் கீழே,


†சீக்கியம்s (0.5%), பௌத்தம் (<0.4%).

| ஒராய் நகரின் சமயம் |
| --- |
| மதம் |  | சதவீதம் |
| இந்து |   | 74% |
| இசுலாம் |   | 24% |
| சமணம் |   | 1.0% |
| பிற சமயத்தவர்† |   | 1.0% |

மேற்கோள்கள்
-----------

1. ↑  "Urban Agglomerations/Cities having population 1 lakh and above" (PDF). *Provisional Population Totals, Census of India 2011*. 2012-07-07 அன்று பார்க்கப்பட்டது.
**த ரோலிங் ஸ்டோன்ஸ்** (*The Rolling Stones*) ஒரு ஆங்கில ராக் இசைக்குழு. 1962 ஆம் ஆண்டு இலண்டன் நகரில், இதன் தொடக்கத் தலைவரான பிரையன் ஜான்சுடனும், பியானோக் கலைஞரான இயன் ஸ்டுவார்டுடனும், பாடகர் மைக் ஜாகரும், கிட்டார் கலைஞர் கீத் ரிச்சார்டும் இணைந்தபோது இக் குழு உருவானது. ஜாகர், ரிச்சார்டு ஆகியோரது பாட்டு எழுதும் நிறுவனத்தின் பங்களிப்பு பின்னாளில் இவ்விருவரும் குழுவின் தலைமைப் பொறுப்புக்கு வரக் காரணமாகியது. "பாஸ்" இசைக் கலைஞர் பில் வைமன், டிரம் கலைஞர் சார்லி வாட்ஸ் ஆகியோரும் பின்னர் இணந்து கொண்டனர். 1963ல் இயன் ஸ்டுவார்டு, குழுவின் உறுப்பினர் நிலையில் இருந்து நீக்கப்பட்டார். எனினும், 1985ல் அவர் இறக்கும்வரை அக்குழுவில் பணியாற்றி வந்தார்.

குழுவின் தொடக்க காலப் பதிவுகள், அமெரிக்க புளூஸ், ரிதம் அண்ட் புளூஸ் போன்ற வகைகளைச் சேர்ந்த பாடல்களை உள்ளடக்கியிருந்தன. முதலில் ஐக்கிய இராச்சியத்தில் புகழ் பெற்ற இக் குழு பின்னர் 1960களின் முற்பகுதியிலேயே ஐக்கிய அமெரிக்காவிலும் பெயர் பெற்றது. 1965ல் இக்குழு வெளியிட்ட பாடல் ஒன்றின் மூலம், *த ரோலிங் ஸ்டோன்ஸ்*, ராக் அண்ட் ரோல் இசையின் முன்னணிக் குழுவானது. ஜாகர், ரிச்சார்டு ஆகியோரின் பாடலுடனும், ஜான்சின் இசையுடனும், 1966ல் வெளியான இவர்களது இசைப்பாடல் தொகுதியான *ஆஃப்டர்மாத்* இவர்களுக்கு மேலும் புகழ் தேடிக் கொடுத்தது. 1969 ஆம் ஆண்டில் குழுவிலிருந்து நீக்கப்பட்ட சிலகாலத்தின் பின் ஜான்ஸ் காலமானார். இவருக்குப் பதிலாக மைக் டெய்லர் என்பவர் குழுவில் இணைந்தார். இக் குழுவுக்காக ஐந்து பாடல் தொகுப்புக்களைப் பதிவு செய்த டெய்லர், 1974 ஆம் ஆண்டில் குழுவிலிருந்து விலகினார். பின்னர் கிட்டார் இசைக் கலைஞர் ரோனி வூட் குழுவில் இணைந்து கொண்டார். 1993ல் வைமன் குழுவிலிருந்து விலகினார். 1994 ஆம் ஆண்டிலிருந்து டரில் ஜான்ஸ் என்பவர் குழுவுடன் பணிபுரிந்தார்.

"த ரோலிங் ஸ்டோன்ஸ்" குழுவினர், ஐக்கிய இராச்சியத்தில் 22 இசைத் தொகுப்புக்களையும், ஐக்கிய அமெரிக்காவில் 24 இசைத் தொகுப்புக்களையும் வெளியிட்டுள்ளனர். உலகம் முழுவதும் 200 மில்லியன்களுக்கு மேற்பட்ட இவர்களது தொகுப்புக்கள் விற்பனையாகி உள்ளன.
ABC முக்கோணத்தின் சிவப்புநிற முக்கோணம் வெளித்தொடு முக்கோணம். ஆரஞ்சுநிற வட்டங்கள், முக்கோணம் ABC இன் வெளிவட்டங்கள். அவை முக்கோணத்தின் பக்கங்களைச் சந்திக்கும் புள்ளிகள் TA, TB, TC. கோட்டுத்துண்டுகள் ATA, BTB, and CTC மூன்றும் சந்திக்கும் புள்ளி ABC முக்கோணத்தின் நாகெல் புள்ளி -*N* (நீலம்)
வடிவவியலில் ஒரு முக்கோணத்தின் **நாகெல் புள்ளி** (*Nagel point*) என்பது அம்முக்கோணத்தின் ஒரு முக்கோண மையம் (ஒரு முக்கோணத்தில் அதன் அமைவிடம் மற்றும் அளவுகளால் மாறுபடாதவகையில் வரையறுக்கப்படும் புள்ளிகள் முக்கோண நடுப்புள்ளிகள்) ஆகும். முக்கோணம் *ABC* இன் வெளிவட்டங்களின் தொடுபுள்ளிகள் *T**A*, *T**B*, *T**C* எனில் *AT**A*, *BT**B*, *CT**C* ஆகிய மூன்று கோட்டுத்துண்டுகளும் முக்கோணத்தின் பிளப்பிகள்) ஆகும். அவை மூன்றும் ஒரு புள்ளியில் சந்திக்கின்றன. அப்புள்ளி முக்கோணத்தின் நாகெல் புள்ளி (*N*) எனப்படுகிறது. 19ஆம் நூற்றாண்டின் ஜெர்மானியக் கணிதவியலாளரான கிறிஸ்டியன் ஹெயின்ரிச் வொன் நாகலைச் (Christian Heinrich von Nagel) சிறப்பிக்கும் விதமாக இப்புள்ளிக்குப் அவரது பெயர் இடப்பட்டுள்ளது.

வெளிவட்டங்களின் துணையின்றியும் *T**A*, *T**B*, *T**C* புள்ளிகளைக் காணலாம். *A* இலிருந்து முக்கோணத்தின் வரம்பு வழியே முக்கோணத்தின் அரைச்சுற்றளவு தொலைவில் *T**A* புள்ளியும், *B* இலிருந்து முக்கோணத்தின் வரம்பு வழியே முக்கோணத்தின் அரைச்சுற்றளவு தொலைவில் *T**B* புள்ளியும், *C* இலிருந்து முக்கோணத்தின் வரம்பு வழியே முக்கோணத்தின் அரைச்சுற்றளவு தொலைவில் *T**C* புள்ளியும் அமைகின்றன. இதனால் நாகெல் புள்ளியானது **இருசமக்கூறிடப்பட்ட சுற்றளவுப் புள்ளி** (*bisected perimeter point*) எனவும் சில சமயங்களில் அழைக்கப்படுகிறது.

பிற முக்கோண மையங்களுடன் தொடர்பு
-------------------------------

நாகெல் புள்ளியானது கெர்கோன் புள்ளியின் ஐசோட்டாமிக் இணையியம் ஆகும். ஒரு முக்கோணத்தின் நாகெல் புள்ளி, நடுக்கோட்டுச்சந்தி, உள்வட்ட மையம் ஆகிய மூன்றும் ஒரே கோட்டின் மீதமைகின்றன. அக்கோடு, "நாகெல் கோடு" எனப்படுகிறது. நடுப்புள்ளி முக்கோணத்தின் நாகெல் புள்ளியாக உள்வட்ட மையம் இருக்கும்.

முக்கோட்டு ஆட்கூறுகள்
---------------------

நாகெல் புள்ளியின் முக்கோட்டு ஆட்கூறுகள் (trilinear coordinates):

{\displaystyle \csc ^{2}(A/2)\,:\,\csc ^{2}(B/2)\,:\,\csc ^{2}(C/2)}
(அல்லது)
முக்கோணத்தின் பக்க நீளங்கள் *a* = |*BC*|, *b* = |*CA*|, and *c* = |*AB*| எனில்:

{\displaystyle {\frac {b+c-a}{a}}\,:\,{\frac {c+a-b}{b}}\,:\,{\frac {a+b-c}{c}}.}

மேற்கோள்கள்
-----------

1. ↑  Anonymous (1896). *Problem 73*. "Geometry: 69-72". *American Mathematical Monthly* **3** (12): 329. .
2. ↑  "Why is the Incenter the Nagel Point of the Medial Triangle?". *Polymathematics*.
3. ↑  Gallatly, William (1913). *The Modern Geometry of the Triangle* (2nd ). London: Hodgson. பக். page 20.

* Baptist, Peter (1987). "Historische Anmerkungen zu Gergonne- und Nagel-Punkt". *Sudhoffs Archiv für Geschichte der Medizin und der Naturwissenschaften* **71** (2): 230–233.

வெளியிணைப்புகள்
---------------

* Nagel Point from Cut-the-knot
* Nagel Point, Clark Kimberling
* Weisstein, Eric W. "Nagel Point", *MathWorld*.
* Spieker Conic and generalization of Nagel line பரணிடப்பட்டது 2009-03-22 at the வந்தவழி இயந்திரம் at Dynamic Geometry Sketches பரணிடப்பட்டது 2009-03-21 at the வந்தவழி இயந்திரம் Generalizes Spieker circle and associated Nagel line.
**ஒரு-குழந்தை கொள்கை** (One-child policy) என்பது குடும்பக் கட்டுப்பாடு கொள்கையின் ஒரு அங்கமாகும். சீனாவில் மக்கள்தொகை கட்டுப்பாட்டுக் கொள்கையின் ஒரு பகுதியாக இத்திட்டம் 1979 ஆம் ஆண்டு முதல் 2015 ஆம் ஆண்டு வரை நடைமுறைப்படுத்தப்பட்டது. இந்தக் கொள்கையின்படி ஒரு குடும்பத்தினருக்கு ஒரேயொரு குழந்தை மட்டுமே பெற்றுக்கொள்ள அனுமதிக்கப்பட்டது. சில சமூகக் குழுக்களுக்கும் இன சிறுபான்மையினருக்கும் இக்கொள்கையிலிருந்து விலக்கு அளிக்கப்பட்டிருந்தது. 2007 ஆம் ஆண்டில், 36% சீன மக்கள் இக்கட்டுப்பாடுகளின் கீழ் இருந்தனர். மீதமுள்ள மக்கள், முதல் குழந்தை பெண்ணாகப் பிறந்தால் மட்டும் இரண்டாவதாக மேலும் ஒரு குழந்தையைப் பெற்றுக்கொள்ள அனுமதி அளிக்கப்பட்டிருந்தனர். கட்டுப்பாடுகளை மீறும் பெற்றோர்களுக்கு மாகாண அரசாங்கங்களால் மீறல்களுக்கான அபராதம் விதிக்கப்பட்டது. உள்ளூர் மற்றும் தேசிய அரசாங்கங்கள் இக்கொள்கைகளைப் பற்றிய விழிப்புணர்வை ஏற்படுத்த ஆணையங்களை உருவாக்கி ஆய்வுகளை மேற்கொண்டன. 

சீனப் பொதுவுடமைக் கட்சியின் புள்ளிவிவரங்கள், 400 மில்லியன் பிறப்புகள் இக்கொள்கையால் தடுத்துநிறுத்தப்பட்டதாகக் கூறுகின்றன. ஆனாலும் இது தவறான தகவல் எனச் சில அறிஞர்கள் மறுக்கின்றனர்.   தாய்லாந்து மற்றும் ஈரான் மற்றும் இந்திய மாநிலங்களில் கேரளா மற்றும் தமிழ்நாடு ஆகிய மாநிலங்களில் ஒரு-குழந்தை கொள்கை நடைமுறையில் இல்லாமலே இது போன்ற பிறப்பு வீதக் கட்டுப்பாடு நடைமுறைப்படுத்தப்பட்டுள்ளது. 2008 ஆம் ஆண்டு நடத்தப்பட்ட ஒரு ஆய்வில் ஒரு-குழந்தை கொள்கைக்கு 76% சீன மக்கள் ஆதரவு தெரிவித்தாலும்   சீனாவுக்கு வெளியே இக்கொள்கை சர்ச்சைக்குரியதாகவே உள்ளது.

| சீனாவின் மக்கள் தொகை   |
| --- |
| ஆண்டு | மில்லியன் | மாற்றம் | மாற்ற / ஆண்டு |
| 1964 | 694.6 | ------- | ------- |
| 1982 | 1008.2 | 313.6 | + 17.42 |
| 2000 | 1265.8 | 257.6 | + 14.31 |
| 2010 | 1339.7 | 73.9 | + 7.39 |
| ஆதாரம்: சீனா மக்கள் தொகை கணக்கெடுப்பு |

சீனாவின் மக்கள் தொகை (1961-2008)

மேலும் காண்க
------------

* மக்கள் தொகை அடிப்படையில் நாடுகளின் பட்டியல்
* மிகுமக்கள்தொகை
* கருக்கலைப்பு

மேற்கோள்கள்
-----------

1. ↑  "Challenging Myths about China's One-Child Policy" (PDF). 2016-06-06 அன்று பார்க்கப்பட்டது.
2. ↑  "The Chinese Celebrate Their Roaring Economy, As They Struggle With Its Costs". 9 December 2015 அன்று பார்க்கப்பட்டது.
**செட்டிநாடு வானூர்தி நிலையம்** *(Chettinad Airport)* அல்லது **காரைக்குடி** **கானாடுகாத்தான் வானூர்தி நிலையம்** என்று அழைக்கப்படும் தமிழ்நாட்டில் காரைக்குடி அருகில் கைவிடப்பட்ட விமான நிலையம் ஆகும்.  இதன் பெயரான செட்டிநாடு விமான நிலையம் என்பது இந்த நிலையம் செட்டிநாடு பகுதியில் அமைந்துள்ளதால் பெயரிடப்பட்டது. இந்த விமானநிலையத்தை ஐக்கிய இராச்சியம் இரண்டாம் உலகப் போரின்போது பயன்படுத்தியது. வான்வழிப் பகுதியைச் சுற்றியுள்ள நிலம் இப்போது தரிசாக உள்ளது. ஆனால் இந்த வான்வழிப் பாதை இயங்கும் நிலையில் உள்ளது.

உதான் திட்டத்தின் கீழ் செட்டிநாட்டில் புதிய விமான நிலையத்தை உருவாக்க இந்திய அரசு திட்டமிட்டுள்ளது.

மேற்கோள்கள்
-----------

1. ↑  "Chettinad Group ready to support efforts for mini airport". *The Hindu*.. பார்த்த நாள்: 2020-11-26.
2. ↑  Reporter, Staff. "HC seeks report on improving air connectivity". *The Hindu*.. பார்த்த நாள்: 2020-12-30.
3. ↑  "HC seeks report on feasibility of airport at Rameswaram". *The Times of India* (ஆங்கிலம்). November 3, 2020. 2020-11-26 அன்று பார்க்கப்பட்டது.
4. ↑  Ramakrishnan, T. (2016-11-22). "Centre identifies 13 unserved airports in TN under Udan scheme" (in en-IN). *The Hindu*. .
**குவாஜா பரீத்துதின் மசூத் கஞ்ச்சகர்**  (*Khwaja Farīduddīn Mas'ūd Ganjshakar*, 1173-1266) பஞ்சாபிய சூபி துறவியும் முஸ்லிம் சமயவியலாளரும் ஆவார்.

பாக்பத்தானிலுள்ள அசரத் பாபா பரீத் தர்காவின் நுழைவாயிலில் 'பாப் ஜன்னத்' 
பரீத் கஞ்ச் சகர் பஞ்சாபி மொழியின் முதல் கவிஞராக கருதப்படுகின்றார். தவிரவும் பஞ்சாப் பகுதியின் ஐந்து பெருந்துறவியரில் ஒருவராக கருதப்படுகின்றார். முஸ்லிம்களாலும் இந்துக்களாலும் சமமாக மதிக்கப்படும் பாபா பரீத் சீக்கியர்களின் பதினைந்து *பகத்துகளில்* ஒருவராகவும் கருதப்படுகின்றார். இவரது படைப்புகளிலிருந்து சில பகுதிகள் சீக்கியர்களின் புனித நூலான குரு கிரந்த் சாகிப்பில் இடம் பெற்றுள்ளன. 

இவரது தர்கா தற்போதைய பாக்கித்தானிய பஞ்சாபிலுள்ள பாக்பத்தானில் உள்ளது. இது 1267இல் கட்டப்பட்டது. இங்கு ஒவ்வொரு ஆண்டும் இசுலாமிய மாதமான *முகரத்தின்* போது சிறப்பு விழா நடைபெறுகின்றது; பல நாடுகளிலிருந்தும் அப்போது யாத்திரிகர்கள் வருகை தருகின்றனர்.

மேற்சான்றுகள்
-------------

1. 1 2  Mohammad Vazeeruddin (29 April 2010). "Tales From The Past: Mystic Vision of Baba Farid". Policy Research Group. 8 மார்ச் 2016 அன்று மூலம் பரணிடப்பட்டது. 21 November 2014 அன்று பார்க்கப்பட்டது.
**தகடூர் யாத்திரை** என்பது, சேரமன்னன் ஒருவனுக்கும் தகடூரை ஆண்ட அதியமான் மரபைச் சேர்ந்த குறுநில மன்னன் ஒருவனுக்கும் நிகழ்ந்த போர் பற்றிக் கூறும் ஒரு சங்ககால நூல் ஆகும். இது புறப்பொருள் சார்ந்தது. இது ஒன்றுக்கு மேற்பட்ட புலவர்களின் பாடல்களைக் கொண்ட தொகுப்பு நூலாக இருக்கலாம் எனக் கருதப்படுகின்றது. அரிசில் கிழார், பொன்முடியார் ஆகிய சங்கப் புலவர்கள் சேர மன்னனைச் சார்ந்து நின்றவர்கள். சேரன் படையெடுத்துச் சென்றபோது அவனுடன் சென்று நேரடியாக நிகழ்வுகளைக் கண்டு கூறுவது போலவே பாடல்கள் அமைந்திருப்பதாகவே தெரிகிறது. இந்நூல் தற்காலத்தில் முழுமையாகக் கிடைக்கப்பெறவில்லை. உ. வே. சாமிநாதையர், என் சரித்திரம் என்னும் தனது தன்வரலாற்று நூலில் எழுதியுள்ள குறிப்புக்களில் இருந்து தகடூர் யாத்திரை நூல் அவர் காலத்துக்குச் சற்று முன்னர்வரை இருந்தது தெரியவருகிறது. 

பல்வேறு மூலங்களில் இருந்தும் இதுவரை 48 பாடல்கள் கிடைத்துள்ளதாகத் தெரிகிறது. பல நூல்களிலிருந்தும் எடுத்துத் தொகுத்த பாடல்களைக் கொண்ட நூலாகிய "புறத்திரட்டு" என்னும் தொகுப்பில் இருந்து தகடூர் யாத்திரைப் பாடல்கள் சில கிடைத்தன. இது தவிர "நீதித் திரட்டு என்னும் இன்னொரு நூலிலிருந்தும் சில பாடல்களைப் பெற முடிந்தது. நச்சினார்க்கினியர், பேராசிரியர், தக்கயாகப் பரணி உரையாசிரியர் ஆகியோர் தமது உரைகளில் தகடூர் யாத்திரையில் இருந்து பாடல்களை மேற்கோளாகக் கொடுத்துள்ளனர்.

இவ்வுரை நூல்களில் இருந்து பாடல்கள் மட்டுமன்றி இந்நூலின் அமைப்பு பற்றிய சில தகவல்களும் கிடைக்கின்றன. எடுத்துக்காட்டாகப் பாக்களுக்கு இடையே உரைநடைச் சொற்கள் பயின்றுவருவது குறித்த தொல்காப்பியச் சூத்திரத்துக்கு விளக்கமளிக்கும்போது எடுத்துக்காட்டுக்காகத் தகடூர் யாத்திரையைக் குறிப்பிட்டுள்ளதால் இந்நூலில் பாடல்களுடன் உரைநடைச் சொற்களும் விரவிக் காணப்பட்டது என்பது பெறப்படுகின்றது. அத்தோடு "பழமையான கதை பொருளாகச் செய்யப்படுவது" என்பதற்கு எடுத்துக் காட்டாகப் பெருந்தேவனாரின் பாரதமும், தகடூர் யாத்திரையும் தொல்காப்பிய உரை நூலில் கூறப்பட்டிருப்பது, முன்னர் நிகழ்ந்து வாய்வழியாக வந்த ஒரு நிகழ்வைப் பிற்காலத்தில் பாடியதே தகடூர் யாத்திரை என்று பொருள்படுவதாகவும், சேரமான், அதியமான் போர் குறித்த வாய்வழிக் கதைகளை அடிப்படையாகக் கொண்டு பிற்காலத்தில் தகடூர் யாத்திரை எழுதப்பட்டிருக்கலாம் என்றும் சிலர் கூறுவர் இதனை மறுப்போரும் உளர்.

சங்கப் பாடல் சான்று
-------------------

அஞ்சியத்தை மகள் நாகையார் என்னும் புலவர் தம் பாடல் ஒன்றில் அஞ்சி புகழைப் பாடும் நூலைப் பாணன் ஒருவன் புதிய பண்ணிசை கூட்டிப் பாடியதாகவும், அந்த இசைப்பாடல் இன்பம் தருவது போலத் தலைவன் தந்த இன்பம் தனக்கு இனிமையாக இருப்பதாகத் தலைவி ஒருத்தி தன் தோழியிடம் கூறுவதாகவும் குறிப்பிட்டுள்ளார்.

மேற்கோள்
--------



1. ↑   
கடும் பரிப் புரவி நெடுந் தேர் அஞ்சி,  

நல் இசை நிறுத்த நயம் வரு பனுவல்,  

தொல் இசை நிறீஇய உரை சால் பாண்மகன்  

எண்ணு முறை நிறுத்த பண்ணினுள்ளும், 15  

புதுவது புனைந்த திறத்தினும்,  

வதுவை நாளினும், இனியனால் எமக்கே. (அகநானூறு 352)
2. ↑  பாடலும் விளக்கமும்
{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/வார்ப்புரு:Taxonomy/Ropalidia|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} 

**மஞ்சள் வரி காகிதக் குளவி** (***Ropalidia marginata***) என்பது பழைய உலகைச் சேர்ந்த காகிதக் குளவி இனத்தைச் சேர்ந்த குளவி வகை ஆகும்.  இது சமூக உயிரினமாக கூட்டாக வாழும் இயல்பைக் கொண்டது. இவற்றில் ராணிக் குளவி, பெண் குளவி, ஆண் குளவி, வேலைக்காக் குளவி போன்ற வேறுபாடுகள் உண்டு. இதன் கூடு காகிதத்தைப் போன்ற இழைகளால் அமைக்கப்பட்டிருக்கும். அவை தேன்கூட்டை ஒத்த அறுகோண வடிவில் அறைகள் கொண்டதாக இருக்கும். மூடப்படாத இந்தக் கூட்டுக் கூடு ஒன்று அல்லது இரண்டு முனைகளில் ஒட்டியிருக்கும்.

விளக்கம்
--------

இந்தக் குளவிகளின் ஆரஞ்சு பழுப்பு நிற வயிற்றின் பின்பகுதியில் மஞ்சள் நிற வரியைப் போன்ற பட்டையைக்கொண்டிருக்கும். பொதுவாக இவை 1.5 செ.மீ. நீளம் கொண்டவையாக இருக்கும். இவை வேட்டையாடி உண்ணக்கூடியன. இனிப்பான திரவங்களையும் உறிஞ்சும். மூர்க்கமான இவை தூண்டப்பட்டால் கொட்டும். கொட்டினால் கடுமையாக வலிக்கும்.

மேற்கோள்கள்
-----------

1. ↑  van der Vecht, J. (1941). The Indo-Australian species of the genus *Ropalidia* (Icaria) (Hym. Vespidae), first part. Treubia Deel 18:103–190.
2. ↑  van der Vecht, J. (1962). The Indo-Australian species of the genus *Ropalidia* (Icaria) (Hymenoptera, Vespidae), second part. Zool. Verhandelingen 57, 1–71.
3. ↑  ஆதி வள்ளியப்பன் (7 ஏப்ரல் 2018). "கூடமைக்க இடம் தேடிவந்த குளவி". *கட்டுரை*. தி இந்து தமிழ். 7 ஏப்ரல் 2018 அன்று பார்க்கப்பட்டது.
**நாகின்** என்பது 1976 ஆண்டு வெளிவந்த ஒரு இந்தித் திரைப்படம் ஆகும். இது மக்கள் மத்தியில் மிகப்பெரும் வரவேற்பைப் பெற்றது.

இப்படத்தைத் தழுவி தமிழில் நீயா என்ற திரைப்படம் வெளியானது.

கதைச்சுருக்கம்
--------------

ஒரு பழங்கதையின் படி, நாகங்கள் ஒரு குறிப்பிட்ட வயதை அடையும் போது, மனித வடிவம் பெறுவர் என்று கூறப்படுகிறது. இதனால், இந்த திரைப்பட க் கதை, ஒரு ஆண் மற்றும் பெண் நாகம், தங்கள் மனித வடிவங்களில் பாடுவதும் ஆடுவதுமாகத் தொடங்குகிறது. ஆண் நாகம், நாகமாக மாறும் போது, வேட்டையாடுகிற உறுப்பினர்களில் ஒரு நபர் மூலம் சுட்டுக் கொல்லப்படுகிறார், அந்த நபர், ஆண் நாகம் ஒரு பெண்ணைத் தாக்க போவதாக நினைத்ததால் அவ்வாறு செய்தார். மீதமுள்ள கதையில் பெண் நாகம், தன் காதலரின் மரணத்திற்கு காரணமான நண்பர்களின் குழுவைப் பழிவாங்கும் நடவடிக்கையை மேற்கொள்கிறது. இறுதியில், விஜய் என்பவர் மட்டுமே உயிருடன் இருக்கிறார். மேலும் நாகினி அவரைக் கொல்வதற்கு முன்பே இறந்துவிட்டார், பிறகு அவர், தான் செய்தது தவறு என்றும், தன் வாழ்க்கை அழிந்தது போல், தன் பழிவாங்கும் எண்ணத்தால் பலரது வாழ்க்கை பறிபோய்விட்டது என்றும் உணர்கிறார். அவர் இறக்கும் தருவாயில், அவரது காதலன் அவரை வானத்தில் இருந்து அழைத்தார். இறந்த பிறகு அவருடன் சொர்க்கத்தில் மீண்டும் இணைகிறார்.

பாடல்கள்
--------

அனைத்து பாடல்களும் லக்ஷ்மி ப்யார்லேல் இசையமைப்பில் உருவாகியுள்ளது. அனைத்து பாடல்களின் வரிகளையும் வெர்மா மாலிக் எழுதியுள்ளார்.

| பதிவு# | பாடல் | பாடகர்(கள்) | நேரம் |
| --- | --- | --- | --- |
| 1 | "தேரே சங்க் ப்யார் மேன் நஹின் தோட்னா" (Solo) | லதா மங்கேஷ்கர் | 05:08 |
| 2 | "தேரே இஷ்க் கா முஜ் பே ஹுவா யே அஸர் ஹைன்" | மொஹம்மது ரஃபி, ஆஷா போஸ்லே | 06:13 |
| 3 | "தேரே மேரா மேரா தேரா" | சுமன் கல்யாண்பூர், கிஷோர் குமார் | 07:21 |
| 4 | "தேரே சங்க் ப்யார் மேன் நஹின் தோட்னா" (Sad Version) | லதா மங்கேஷ்கர் | 00:47 |
| 5 | "தேரே மேரே யரானோ" | மொஹம்மது ரஃபி, லதா மங்கேஷ்கர் | 06:24 |
| 6 | "தேரே சங்க் ப்யார் மேன் நஹின் தோட்னா" (Duet) | மஹேந்த்ர கபூர், லதா மங்கேஷ்கர் | 05:42 |

ஆதாரங்கள்
---------

1. ↑  "Box Office 1976". *Box Office India*. 20 October 2013 அன்று மூலம் பரணிடப்பட்டது.
2. ↑  Articles : Movie Retrospect : Devatalaaraa, Deevinchandi! (1977) பரணிடப்பட்டது 31 திசம்பர் 2010 at the வந்தவழி இயந்திரம்
**ஆல்பர்ட் ராமசாமி** (பிரெஞ்சு மொழி: Albert Ramasammy) நவம்பர் 13, 1923 இல் பிறந்தார். இவர் பிரான்சு நாட்டு அரசியல்வாதி ஆவார். இவர் ரீயூனியன் சோசலிச கட்சி சார்பாக செனட்டராகப் பணியாற்றினார். இவர் இரீயூனியன் தமிழர் ஆவார்.

சொந்த வாழ்க்கை
--------------

இவர் இந்தியாவிலிருந்து ரீயூனியன் தீவிற்கு ஒப்பந்த தொழிலாளர்களாக வந்த ஒரு ஏழைக் குடும்பத்தைச் சேர்ந்தவர். இவர் சமயத்தால் இந்துவாயினும் கிறித்துவ சமயத்திலும் ஈடுபாடு கொண்டிருந்தார். பள்ளியில் படித்துக் கொண்டிருந்தபோது சக மாணவர்கள் இனவெறியால் தாக்கியதால் பள்ளிப்படிப்பை நிறுத்திக் கொண்டார். இவர் 1943 இல் மடகாசுக்கர் தீவிற்கு அனுப்பப்பட்டார். பின்னர் ஆசிரியர் தொழிலை செய்து வந்தார். 1963 ஆம் ஆண்டு இரீயூனியன் தீவில் ஒரு கல்விக்கூடத்தின் பேராசிரியர் ஆனார்.

அரசியல் வாழ்க்கை
----------------

தொழில்ரீதியாகத் தலைமை ஆசிரியராக இருந்தாலும், ரீயூனியனில் பிராந்திய கவுன்சிலில் நுழைந்து பின்னர் செனட் சபைக்கு செப்டம்பர் 25, 1983 தேர்ந்தெடுக்கப்பட்டார். இந்தச் சபை அக்டோபர் 1, மட்டும் 1992 வரை நாடாளுமன்ற கூட்டத்தில் நடைபெற்றது.
இவர் உலகளாவிய வாக்குரிமை, விதிமுறை, பொது நிர்வாகத்தின் அரசியலமைப்பு சட்டங்கள், சட்டம் ஆகியவற்றுக்கான நிர்வாக குழுக்களில் உறுப்பினராய் இருந்தார்.
இவர் 2000 ஆண்டிற்கு பின் அரசியல் வாழ்க்கையிலிருந்து ஓய்வு பெற்றார். இவரது அணுகுமுறைகள் பலருக்கு பிடித்திருந்ததால், இத்தீவின் பிரபலமானவர்களில் ஒருவராகத் திகழ்கிறார்.

மேலும் பார்க்க
--------------

* பிரான்சியத் தமிழர்

சான்றுகள்
---------

1. ↑  "Décès du sénateur Albert Ramassamy". *francetélévisions* (French). 5 November 2018.CS1 maint: Unrecognized language (link)
2. ↑  "Catalogue" (PDF). *Dénomination de l’Hôtel de Région* (French). 10 நவம்பர் 1998. 2 மார்ச்சு 2008 அன்று மூலம் (PDF) பரணிடப்பட்டது. 20 நவம்பர் 2018 அன்று பார்க்கப்பட்டது.CS1 maint: Unrecognized language (link)
**இலங்கையின் அரச ஆசியர் சமூகம்**  (*Royal Asiatic Society of Sri Lanka*, RASSL) இலங்கையின் கொழும்பு நகரில் அமைந்துள்ள ஓர் அமைப்பு. அறிவு வளர்ச்சிக்கான தொன்மையான இலங்கைச் சமூகங்களில் ஒன்றான இது 160 ஆண்டு கால வரலாற்றை உடையது. 1845 பெப்ரவரி 7 இல் நிறுவப்பட்ட இந்தச் சமூகம், பெரிய பிரித்தானியா, அயர்லாந்துகளின் அரச ஆசியர்ச் சமூகத்தை ஒட்டி கிழக்கத்திய ஆய்வுகளை மேற்கொள்வதற்கான இலங்கைக் கிளையாக அமைக்கப்பட்டது.

வரலாறு
------

இச்சமூகத்தின் இடைவினைகளால் பல தேசிய நிறுவனங்கள் நிறுவப்பட்டுள்ளன: கொழும்பு தேசிய அருங்காட்சியகம், தொல்லியல் துறை, தேசிய ஆவணக் காப்பகத் துறை, வானிலை ஆய்வியல் துறை, புள்ளியியல் துறை, இலங்கைப் பல்கலைக்கழகம், வரலாற்று ஓலைச்சுவடி ஆணையம் மற்றும் சிங்கள அகராதி இவற்றுள் சிலவாகும். இலங்கையின் பழங்குடி மக்களான வேடுவர் குறித்த ஆய்வுகளை முன்நடத்தி உள்ளது. மகாவம்சத்தின் ஆங்கில மொழிபெயர்ப்பு, சிங்கள மொழியின் சொல்லியல், டச்சு ஆவணங்களின் மொழிபெயர்ப்பும் ஆய்வும், மாலைத்தீவுகள் குறித்த ஆய்வுகள், இலங்கையின் இடப்பெயராய்வியல் மற்றும் பாலி புத்தகுருக்களின் குறிப்புக்களை சிங்கள மொழியிலாக்கம் போன்ற ஆய்வுகளை முன்னிருந்து மேற்கொண்டுள்ளது. இலங்கையின் பிரித்தானியத் தேசாதிபதிகள், நீதித்துறை, அரசுப்பணி மற்றும் மருத்துவத் துறை உயர் அதிகாரிகள் இதன் அங்கத்தினர்களாக இருந்தமையால் துவக்க நாட்களில் இச்சமூகத்திற்கு பெருமதிப்பு இருந்தது. 

1916 இலிருந்து இலங்கை அதிகாரிகளும் அனுமதிக்கப்பட்டனர்; முதன்முதலில் அவ்வாறு அங்கத்தினரானவராக சேர் பொன்னம்பலம் அருணாசலம் இருந்தார். தொடர்ந்து சர் பவுல் பீரிசு, சர் பாரன் ஜயதிலக போன்ற பல உள்ளூர் அறிஞர்கள் ஏற்றுக்கொள்ளப்பட்டனர்.

இன்றைய நாளில்
-------------

1984 வரை நிலையான கட்டடம் இல்லாதிருந்த நிலையில் அதே ஆண்டில் *சேர் ஆனந்த குமாரசாமி மாவத்தை* (ஆனந்த குமாரசுவாமி சாலை)யில் அமைந்துள்ள *மகாவலி மையத்திற்கு* மாறியது; இந்தக் கட்டிடத்தை இலங்கை சனாதிபதி செயவர்த்தனவும் ஐக்கிய இராச்சியத்தின் பிரதமர் மார்கரெட் தாட்சரும் திறந்து வைத்தனர்.

இந்தச் சமூகத்தின் முதன்மை கல்வி வெளியீடான *ஜர்னல்*, முதன்முதலில் 1846 சூன் 15 இல் வெளியிடப்பட்டது.

மேற்கோள்கள்
-----------

1. ↑  John H. Martyn, *Notes on Jaffna*, American Ceylon Mission Press, தெல்லிப்பழை, இலங்கை, 1923, (2ம் பதிப்பு: 2003) பக். 22

வெளி இணைப்புகள்
---------------

* இலங்கையின் அரச ஆசியர் சமூகத்தின் அலுவல்முறை வலைத்தளம்
{\displaystyle {\overline {BD}}\perp {\overline {AC}},{\overline {EF}}\perp {\overline {BC}}} {\displaystyle \Rightarrow |{\overline {AF}}|=|{\overline {FD}}|}
வடிவவியலில் **பிரம்ம குப்தரின் தேற்றம்** என்பது ஒரு வட்ட நாற்கரத்தைப்பற்றி ஓர் உண்மையைக் கூறுவது. தேற்றம் கூறும் உண்மை: ஒரு வட்ட நாற்கரத்தின் மூலைவிட்டங்கள் செங்குத்தாக வெட்டினால், அந்த நாற்கரத்தின் பக்கத்தின் செங்குத்துக்கோடு மூலைவிட்டங்கள் வெட்டும் புள்ளி வழியாகச் சென்றால், அக்கோடு அந்த நாற்கரத்தின் எதிர்ப்பக்கத்தை இரு சரிபாதியாக வெட்டும்.

குறிப்பாக *A*, *B*, *C* ,*D* என்பனவற்றை வட்ட நாற்கரத்தின் நான்கு மூலைகளாகக் கொண்டால், மூலை விட்டங்களாகிய *AC* -உம் *BD* -உம் ஒன்றை ஒன்று செங்குத்தாக வெட்டும். வெட்டும் புள்ளியை *M* என்போம். இப்பொழுது *M* என்னும் புள்ளியில் இருந்து *BC* என்னும் பக்கத்துக்கு ஓர் செங்குத்துக்கோடு வரைவோம். அது *BC* பக்கத்தில் முட்டும் இடத்தை *E* என்போம். இந்த *EM* என்னும் கோட்டை நீட்டினால் அது எதிர்ப்புறம் உள்ள நாற்கரத்தின் *AD* என்னும் பக்கத்தை *F* என்னும் புள்ளியில் வெட்டும் (அல்லது முட்டும்). இப்பொழுது இந்தத் தேற்றம் என்ன சொல்கின்றது என்றால், *F* என்பது *AD* என்னும் பக்கத்தின் நடுப்புள்ளி (அதாவது *F* என்பது *AD* என்னும் பக்கத்தை இரு சரிபாதிகளாகப் (சரிசமமாகப்) பிரிக்கின்றது .

நிறுவல்
-------

பிரம்மகுப்தரின் தேற்றத்தின் நிறுவல்
நாம் என்ன நிறுவ வேண்டும் என்றால், *AF* = *FD* என்று நிறுவ வேண்டும். நாம் *AF* -உம் *FD* -உம் *FM* உக்கு ஈடு அல்லது சமம் என்று நிறுவுவோம் .

உண்மையில் *AF* = *FM* என்று நிறுவ, முதலில் கோணங்கள் *FAM* -உம் *CBM* ஈடு அல்லது சமம் என்னும் உண்மையைக் கொள்ளுவோம், ஏனெனில் அவை மூலைதொடு வட்டத்தின் ஒரே வட்டப் பகுதியின் ("DC" என்னும் பகுதியின்) கோணங்கள். மேலும் கோணங்கள் *CBM* உம் *CME* உம் ஆகிய இரண்டும் *BCM* இன் நிரப்புக் கோணங்கள் (சேர்த்தால் 90° கிட்டும்), ஆகவே அவை சமமானவை. கடைசியாக கோணங்கள் *CME* உம் *FMA* உம் சமம். எனவே *AFM* என்பது இருசமபக்க முக்கோணம் , எனவே பக்கங்கள் *AF* உம் *FM* உம் சமம். *AF* = *FM*

இதே போலவே *FD* = *FM* என்பதன் நிறுவலும் செய்யலாம், கோணங்கள் *FDM*, *BCM*, *BME*, *DMF* ஆகியவை எல்லாம் சமம், ஆகவே *DFM* என்பது இருசமபக்க முக்கோணம். எனவே *FD* = *FM*. இதில் இருந்து *AF* = *FD* என்பது உறுதியாகின்றது. எனவே தேற்றம் கூறுவது உண்மை.

வெளியிணைப்புகள்
---------------

* Weisstein, Eric W. "Brahmagupta's theorem", *MathWorld*.
* Brahmagupta's Theorem at cut-the-knot
**வத்சலா மேனன்** (*Valsala Menon*) (பிறப்பு 1945) மலையாளத் திரைப்படங்களில் பணிபுரியும் ஓர் இந்திய நடிகையாவார். இவர், சுமார் 200 படங்களில் நடித்துள்ளார். தற்போது இவர் மலையாளத் தொலைக்காட்சி நாடகத் தொடர்களில் தீவிரமாக உள்ளார்.

ஆரம்ப கால வாழ்க்கை
------------------

திருச்சூர் மாவட்டத்தில் இராமன் மேனன் - தேவகியம்மாள் ஆகியோருக்கு மூன்று மூத்த சகோதரர்களுடன் 1945 இல் பிறந்தார்.  சிறுவயதிலேயே இவர் பாரம்பரிய நடனத்தைக் கற்றுக் கொண்டார். மேலும், அக்காலத் தலைவர்களிடையேயும், ஆட்சியாளர்களின் முன்னிலையிலும் பல்வேறு மேடைகளில் நடனமாடியுள்ளார். 1953 ஆம் ஆண்டில் "திரமாலா" என்ற மலையாள திரைப்படத்தில் குழந்தைக் கலைஞராக திரைத்தொழிலுக்கு வந்தார். 16 வயதில் திருமணம் செய்துகொண்டு மும்பையில் குடியேறினார். இவர் மூன்று குழந்தைகளுக்குத் தாயான பிறகு 1970 இல் "மிஸ் திரிச்சூர்" ஆனார். இவர், மும்பையில் நடனப் பயிற்சியுடன், மலையாள வகுப்புகளையும் எடுத்து வந்தார். அங்கு இவர் மகளிர் சங்கத்திலும் தீவிரமாக இருந்தார். இவரது திருமணத்திற்குப் பிறகு திரைப்படங்களில் நடிக்க எண்ணற்ற வாய்ப்புகள் கிடைத்த போதிலும், 1985 ஆம் ஆண்டில் வெளியான "கிராதம்" என்ற படத்தின் மூலம் திரையில் மீண்டும் நடிக்க ஆரம்பித்தார். 1994இல் வெளியான பரிணயம் என்ற படத்தில் இவரது நடிப்பு குறிப்பிடத்தக்கதாக இருந்தது. அதன் பின்னர் இவர் சில துணைக் கதாபாத்திரங்களில் திரைப்படங்களில் நடித்து வருகிறார்.  அத்துடன் குணச்சித்திர வேடங்களில் பல தொலைக்காட்சித் தொடர்களிலும், விளம்பரங்களிலும் தோன்றி வருகிறார்.

தனிப்பட்ட வாழ்க்கை
------------------

இவர் 1961 இல் மறைந்த கலப்புரக்கல் அரிதாசன் என்பவரை மணந்தார். அரிதாசன் மும்பையில் பொறியாளராக பணிபுரிந்து வந்தார். இந்தத் தம்பதிக்கு பிரகாஷ், பிரேம் , பிரியன் என்ற மூன்று மகன்கள் உள்ளனர். பிரகாஷ் மேனன் ஆஸ்திரேலியாவிலும், பிரேம் மேனன் சிங்கப்பூரிலும், பிரியன் மேனன் கொச்சியிலும் பணிபுரிகின்றனர்.

மேற்கோள்கள்
-----------

1. ↑
2. ↑  "കലയെ കൈവിടാതെ ജീവിതം പടുത്തുയര്‍ത്തി വത്സലാ മേനോന്‍". mathrubhuminews.in. 21 டிசம்பர் 2019 அன்று மூலம் பரணிடப்பட்டது. 2 May 2015 அன்று பார்க்கப்பட்டது.
3. ↑
4. ↑  "Mangalam Varika 19 Nov 2012". mangalamvarika.com. 31 அக்டோபர் 2013 அன்று மூலம் பரணிடப்பட்டது. 30 October 2013 அன்று பார்க்கப்பட்டது.

### ஆதாரங்கள்

* பரணிடப்பட்டது 2013-03-03 at the வந்தவழி இயந்திரம்
* 
* பரணிடப்பட்டது 2013-09-28 at the வந்தவழி இயந்திரம்

வெளி இணைப்புகள்
---------------

* ஐ.எம்.டி.பி இணையத்தளத்தில் வத்சலா மேனன்
* Valsala Menon at MSI